**Алтын ұя мектебіміздің «Жоғары мектептер» қатарында болуың сыры неде...**

Білім беру – бұл қоғам мүшелерінің адамгершілік, интеллектуалдық мәдени дамуының жоғары деңгейінің және кәсіби біліктілігін қамтамасыз етуге бағытталған тәрбие беру мен оқытудың үздіксіз процессі. Осы үрдісті «Р.Мәрсеков атындағы орта мектебінің» мектептің білікті ұстаздары дамыта отырып алдыңғы қатарда көріну жолында аянбай еңбек етуде және үздіксіз ұстануда. Себебі, білім беру мен қатар тұлғаны өмірге бейімдеу мақсаты негізгі рөл атқарады.

Білім берумен қатар өзара адамгершілік қарым-қатынас, ізденімпаздық, заман талабына сай болу, әрбір ұстаздың басты міндеті болып табылады. Мектептің білім беру үрдісінің өзара жүйелі байланыста жұмыс жасауы, мектеп үшін аса маңызды.

Кез-келген нәтижеге қол жету үшін мектептің жүйелі жұмыс жоспары құрылады. Мұнда мектеп әкімшілігінің еңбегі зор. Мектептің білім сапасын арттыру үшін қолданылатын жоспар үздіксіз бірізді дамып отырады. Жоспарға сәйкес педагогтардың білімі, біліктігіне аса назар аударыла отырып, жетілдірілу жұмыстары жүргізіледі. Жас мамандарға әдістемелік көмек көрсетіледі. Олар: тақырыптық коучингтер, өзара үздік сабақ көрсету, тәжірибе алмасу т.б.

Білім беру үрдісінде тиімді әдіс-тәсілдерді қолдану ұстаздардың басты міндеті. Себебі, заман талабына сай алдымызға келген оқушылардың ой өрісі мен санасы дамып келеді. Қолданылатын әдіс-тәсілдер: «Ақылдың алты ойлау қалпағы» (СТО диалогтік оқыту, кері байланыс), «Сұраққа жетіп ал», «INSERT», «Өрмекші» т.б.

**Мектептің мықты тұстары:**

* Мектеп ұжымы құрамының тұрақтылығы
* Кәсіби деңгейін көтеру мақсатында жыл сайын біліктілікті арттыруға мұғалімдерді жіберіп отырылуы
* Шеберлікті шыңдау мақсатында педагогикалық оқуларға, ғылыми практикалық конференцияларға, семинарларға, сайыстарға, пән олимпиадасына мұғалімдердің қатысуы
* Мектеп оқушылары әлеуметтік жағдайларға бейімделген (құқық бұзушылықтың болмауы)
* білім мен тәрбие деңгейі жоғары
* Мектепте мәдени дәстүр қалыптасқан.

*«Ұстаз шәкіртімен әйгілі»* деген ұстаздың ұлылығын білдіретін ұғым. Ұстаз еңбегіне берілген үлкен баға. Демек, «Р.Мәрсеков атындағы орта мектебінің» басқа мектептерден жоғары деңгейде болуының сыры осында. Жыл сайын мектеп ұясынан ұшқан түлектер қалаған мамандық иесі атанып, өмірде өз орындарын тауып, ұстаздарына алғыстарын білдіріп жатады.

Ұстазды « бастаушы», «баршаға үлгі», «данышпан» деген асыл сөздермен теңеуге болады. Ұстаз бойында оқушыға деген таусылмайтын шексіз ұлы сезім бар. Кез-келген ұстаз сүйікті мамандығына адал болса, еңбегінің жемісі міндетті түрде ақталады деген ойдамын.

Бастауыш сынып мұғалімі: Кизатова ЗМ